લીંબડી એસ.ટી ડેપોમાં છેલ્લા કેટલાક સમયથી ડેપો મેનેજર નો અણઘડ વહીવટ અને એક ને ખોળ ને બીજા ને ગોળ ની નિતી થી વહિવટ કથળી રહ્યો છે. આંતરિક વિખવાદ ના કારણે રાજકોટ એસ.ટી ડીવીઝન માં સૌથી વધુ આવક કરતી અમદાવાદ-નારાયણ સરોવર રૂટની રાત્રી બસ સેવા એકાએક બંધ કરી દેવામાં આવતાં તેનો ભોગ મુસાફરો બની રહ્યાં હતાં. આ બાબતે મુસાફરો ની રજૂઆતો ને ધ્યાને લઈ પુર્વ મંત્રી કિરિટસિંહ રાણા એ વિગતો મંગાવી તંત્રમાં રજૂઆત કરી કચ્છ તરફ જવા એકમાત્ર રાત્રી બસ સેવા જે તંત્રએ બંધ કરી દીધી હતી એ રૂટ ફરી શરૂ કરાવતાં મુસાફરો માં આનંદની લાગણી છવાઈ હતી.